Document ID: /roh_data/filtered/fineweb-2-filterrobots_roh.jsonl.gz/5905

Blers cristians èn persvas che i dettia la vaira ventira pir en in mund futur, suenter la mort. Forsa il pli persvas che mo Dieu sappia esser nossa ventira era Augustinus, in "dandy" dal tard imperi roman e suenter sia conversiun uvestg da Hippo. Co ins ha da s'imaginar quella ventira ha el descrit en ses cudesch "Confessiones". Ses confess cuntegna patratgs che fascineschan nus anc ozendi. Per Augustinus tschiffa la cardientscha corp ed olma. E cun pleds savurus ed in intensitad surprendenta descriva el la via d'in cristian a la beadientscha e ventira. Grev da suandar, ma bel da leger!